Publication: Magyar Közlöny
Issue: MK-2011-73 (Year: 2011, Number: 73)
Era: contemporary
Section: (London), ad ki. Magyarországon kihirdette a 2001. évi XI. törvény;
Paragraph Index: 708

b) A belföldi jog, a nemzetközi megállapodások és egyezmények előírásai, különös tekintettel az alábbiakra: – a veszélyes áruk besorolása (az oldatok és keverékek besorolási eljárása, az anyagfelsorolás felépítése, a veszélyes áru osztályok és az osztályba sorolás elvei, a szállított veszélyes áruk jellemzői, fizikai, kémiai és toxikológiai (mérgező) tulajdonságai); – általános csomagolási előírások, a tartányokra és tankkonténerekre vonatkozó előírások (típusok, kódolás, jelölés, szerkezeti felépítés, első alkalommal végzett és időszakos vizsgálatok); – feliratok és jelölések, veszélyességi bárcával és narancssárga táblával való jelölés (a küldeménydarabok jelölése és bárcázása, a nagybárcák és a narancssárga táblák elhelyezése és eltávolítása); – bejegyzések a fuvarokmányokba (szükséges információk); – a szállítás lebonyolítása és a feladási korlátozások (teljes rakomány, ömlesztett szállítás, szállítás IBC-kben, szállítás konténerekben, szállítás rögzített és leszerelhető tartányokban); – utasok szállítása; – együvé rakási tilalmak és elővigyázatossági intézkedések az együvé rakáskor; – az áruk elkülönítése; – a szállított mennyiség korlátozása és a mentesített mennyiségek; – árukezelés és elhelyezés (be- és kirakás, töltési fok, átmeneti tárolás és elkülönítés); – berakás előtti és kirakás utáni tisztítás, ill. gáztalanítás; – személyzet, szakképzés; – jármű okmányok (fuvarokmány, írásbeli utasítás, jármű jóváhagyási igazolás, a járművezető oktatási bizonyítványa, az eltérésekről szóló megállapodások okmányai, egyéb okmányok); – írásbeli utasítás (az utasítás végrehajtása és a jármű személyzet egyéni védőfelszerelései); – a járművek felügyeletére vonatkozó előírások (várakozás); – forgalmi szabályok és korlátozások; – környezetszennyező anyagok működés közbeni kibocsátása vagy véletlen kifolyása; – a szállítóeszközökre vonatkozó követelmények. 1.8.3.12 A vizsga 1.8.3.12.1 A vizsgának írásbelinek kell lennie, ami kiegészíthető szóbeli vizsgával is. 1.8.3.12.2 A nemzetközi és a belföldi szabályzatokon kívül egyéb segédanyagot az írásbeli vizsgán nem szabad használni. 1.8.3.12.3 Elektronikus eszközöket csak akkor szabad használni, ha a vizsgáztató szervezet bocsátja rendelkezésre. Az elektronikus eszköz csak olyan lehet, amelybe a vizsgázó nem tud további adatokat bevinni, csak a feltett kérdésre tud válaszolni. 1.8.3.12.4 Az írásbeli vizsgának két részből kell állnia:

Source: https://magyarkozlony.hu/hivatalos-lapok/945632c814e61ccd58078b16a375f75379bcd27e/dokumentumok/1c7a9d1f95d97be00af195dd2cdb79c5644f2a7d/letoltes